Back in Black (שיר)

"**Back in Black**" הוא שיר של להקת הרוק האוסטרלית AC/DC, שיצא לאור תחת אלבום באותו שם ב-1980 על ידי חברת התקליטים אטלנטיק רקורדס. השיר ידוע בריף הגיטרה הפותח המפורסם שלו. השיר נכתב כמחווה לזמר הלהקה לשעבר בון סקוט, שמת בפתאומיות בפברואר 1980. ב-1981 השיר הגיע למקום ה-37 בבילבורד הוט 100. גם שנים לאחר צאתו השיר הופיע במצעדים: בשנת 2012 הוא הגיע במצעדים למקום ה-65 באוסטרליה, ולמקום ה-27 בבריטניה.

## רקע
השיר, הידוע בריף הגיטרה הפותח שלו, היה מחווה של הלהקה לחבר הלהקה לשעבר בון סקוט. מחליפו של סקוט, בריאן ג'ונסון, אמר בראיון למגזין מוג'ו ב-2009, שכשהלהקה ביקשה ממנו לכתוב את המילים לשיר – "הם אמרו 'זה לא יכול להיות חולני – זה חייב להיות לְבּוֹן וזו חייבת להיות חגיגה.' הוא הוסיף: "חשבתי, 'טוב, אז אין לחץ'. פשוט כתבתי את מה שעלה לי לראש בזמן הזה, שבאותו רגע היה נראה כמו ממבו ג'מבו'. אבל החברים קיבלו את זה, הם ראו את החיים של בון במילים של השיר הזה".

## קבלה
בינואר 2018, בדירוג "Ozzest 100" של רשת הרדיו האוסטרלית טריפל אם, המדרג את השירים "הכי אוסטרליים" בכל הזמנים, השיר דורג במקום ה-22.  השיר מופיע בסרטים רבים, ביניהם: *[[איירון מן (סרט)|Iron Man]]*, *[[מגה-מוח|Megamind]]*, *[[החבובות (סרט, 2011)|The Muppets]]*, *[[הדרדסים (סרט)|The Smurfs]]*, *[[ספיידרמן: רחוק מהבית|Spider-Man: Far from Home]]*, *[[איש משפחה|Family Guy]]*, *[[על טבעי (סדרת טלוויזיה)|Supernatural]]*, וכן בעוד סרטים ותוכניות טלוויזיה.[ממוזער| [בריאן ג'ונסון (זמר)|בריאן ג'ונסון מבצע את "Back in Black" לצד מיוז ( *הגיטריסט [[מת'יו בלאמי|מאט בלאמי]] בתמונה* ) בפסטיבל רידינג 2017|274x274 פיקסלים]]

במגזין *[[רקורד וורלד|Record World]]* נכתב כי לשיר יש "כל מה שהפך את הלהקה לאחת הלוהטות ביותר בסביבה: קצב עוצמתי, גיטרה מטורפת ומאניה ווקאלית". ביצירה רטרוספקטיבית על "Back in Black", מגזין *Metal Hammer* הכתיר את הריף של השיר כאחד הריפים הגדולים ביותר אי פעם, וכתב: "יש שירי רוק שפונים לחובבי מטאל. ויש שירי מטאל שפונים לחובבי רוק. ואז יש את Back in Black - שיר רוק ומטאל שפונה לכולם, לאבות, לילדים, ולעלמות צעירות. כל זה בזכות מפלצת הריף המונומנטלית, בעלת שלושה אקורדים." וויל ביירס *מ[[הגרדיאן]]* כתב כי "השימוש המושכל של AC/DC בהפסקה בשיר סייע להפוך אותו ל"המנון מטאל קלאסי".

השיר דורג במקום ה-4 על ידי VH1 ברשימת 40 שירי המטאל הגדולים ביותר. בשנת 2009, הוא נבחר לשיר הרוק ההארד השני בגודלו בכל הזמנים על ידי VH1. השיר גם דורג במקום ה-187 ברשימת 500 השירים הגדולים בכל הזמנים של ה*[[רולינג סטון]]* . שגם דירג את השיר במקום ה-29 ברשימת "100 שירי הגיטרה הגדולים של כל הזמנים", וכתב על השיר ביצירה נלווית: "יצירת המופת של אנגוס ומלקולם יאנג בגיטרה כפולה היא האידיאל האפלטוני של הרוק הקשה". בשנת 2020, *[[הגרדיאן]]* דירג את השיר במקום השלישי ברשימת 40 השירים הגדולים ביותר של AC/DC, ובשנת 2021, *Kerrang* דירג את השיר במקום הרביעי ברשימת 20 שירי AC/DC הגדולים ביותר.

כסינגל, "Back in Black" הגיע לשיאו בארצות הברית במקום ה-37 במצעד Billboard Hot 100 ב-1981 וכן במקום ה-51 במצעד ה־Top Tracks של בילבורד, שהופיע לראשונה במרץ 1981. השיר קיבל גם את הפרס הראשי של RIAA (זהב ופלטינה) למכירות רינגטונים בשנת 2006 והגיעה למעמד של פלטינה כפולה ב-2007.

השיר התברג באופן רשמי במצעד הבריטי לאחר 31 שנים מצאתו; כשבשיאו הגיע למקום ה-27, עקב כך שהמוזיקה של הלהקה הפכה לזמינה באייטונס. כמו כן, השיר הופיע במקום הראשון במצעד הרוק בבריטניה באותו זמן.

## גרסאות כיסוי
בשנת 1984 הביסטי בויז דגמו את השיר, ללא קבלת אישור מהלהקה, בשירם "Rock Hard". ב-1999 ביקשו אישור להכליל את השיר באלבום אוסף, אך AC/DC סירבו. מייק D מהביסטי בויס ציטט את תגובתו של מלקולם יאנג לבקשה: "[אין לנו] שום דבר נגדכם, אבל אנחנו פשוט לא תומכים בדגימה".

שאקירה ביצעה גרסת כיסוי של "Back in Black" במהלך סיבוב ההופעות שלה ב-Mongoose בשנים 2002–2003, כשהפיקה עם טים מיטשל גרסת כיסוי עבור הופעות חיות. הקלטה של הופעה שהתקיימה ברוטרדם ב-22 באפריל 2003 יצאה לאור באלבום בשם *[[Live & off the Record]]* בשנת 2004.

## במצעדים

## קישורים חיצוניים

## הערות שוליים

קטגוריה:שירי 1980
קטגוריה:סינגלים מ-1981
קטגוריה:סינגלים מ-1980
קטגוריה:שירים באנגלית
קטגוריה:סינגלים בהוצאת אטלנטיק רקורדס